钦定古今图书集成/理学汇编/学行典/第131卷 > 书经 > 《大禹谟》
## 钦定古今图书集成/理学汇编/学行典/第131卷 > 书经 > 《大禹谟》

曰若稽古大禹，曰：“《文命》敷于四海，祗承于帝。”

〈蔡传〉祗，敬也。〈大全〉陈氏《雅言》曰：“禹之心，惟恐天下之不治，不自知其文命之敷也，故责难之恭，陈善之敬，曷尝斯须少忘也哉。”

钦哉慎乃有位，敬修其可愿。

〈蔡传〉《钦哉》！言不可不敬也。可愿，犹《孟子》所谓“可欲”，凡可愿欲者皆善也。人君当谨其所居之位，敬修其所可愿欲者，苟有一毫之不善生于心，害于政，则民不得其所者多矣。